कर्नाटक: साथी विधायक से मारपीट करने वाले जेएन गणेश पर हत्या के प्रयास का मामला दर्ज, पार्टी ने किया सस्पेंड  
जेएन गणेश को पार्टी ने किया सस्पेंड
साथी विधायक से मारपीट का है आरोप
आनंद सिंह ने भी दर्ज कराई एफआईआर
Karnataka: Congress MLA JN Ganesh suspended from the party by VY Ghorpade, General Secretary KPCC on the directions of Dinesh Gundu Rao, the President of Karnataka Pradesh Congress Committee.
 
भाजपा की ओर से कांग्रेस के विधायकों को अपने पाले में करने की कथित कोशिशों के बीच सत्ताधारी कांग्रेस ने शुक्रवार को अपने विधायकों को रिजॉर्ट में रखा था. कथित झड़प में जख्मी हुए आनंद को रविवार को एक निजी अस्पताल में भर्ती कराया गया था. कांग्रेस सूत्रों के मुताबिक, दोनों विधायकों के बीच हिंसक झड़प हो गई थी. गणेश ने कहा, 'मीडिया ने मेरी ओर से (आनंद सिंह के) सिर पर बोतले मारने....14 से 20 टांके पड़ने...जैसी जो भी बातें कही हैं, वे सब पूरी तरह गलत हैं.' उन्होंने कहा, 'मेरे द्वारा अपने अंगरक्षक पर हमले की भी खबरें गलत है. वह खुद यहां मौजूद है. यह भी झूठ है.'
आनंद को अपने बड़े भाई जैसा बताते हुए गणेश ने कहा कि वह और उनका परिवार आनंद का सम्मान करता है और वे उन्हें 15-20 साल से जानते हैं. गणेश ने कहा, 'मैंने उनके साथ जानबूझकर यह सब नहीं किया. किसी मुद्दे पर भीमा नाइक (एक अन्य कांग्रेस विधायक) और आनंद सिंह के बीच मतभेद थे...मैंने (समझौता कराने के लिए) उन्हें साथ लाना चाहा....लेकिन कुछ गलत चीजें हो गईं.' उन्होंने कहा कि इन बातों से यदि आनंद सिंह को दुख हुआ है तो 'मैं उनके परिवार से माफी मांगना चाहूंगा. यह जानबूझकर नहीं किया गया.'    आनंद के जख्मी होने के बारे में पूछे जाने पर गणेश ने कहा, 'आप जैसा सोचते हैं वैसा कुछ नहीं है...मुझे भी चोटें आई हैं. मैं नहीं कह सकता...छोड़िए, आप जैसा सोच रहे वैसा कुछ नहीं है.'
यह पूछे जाने पर कि वह मीडिया पर ठीकरा क्यों फोड़ रहे, इस पर गणेश ने कहा, 'आपसे किसने कहा कि मैंने (आनंद को) बोतल से मारा? मीडिया इस तरह दिखा रहा है जो गलत है. हमारा अंगरक्षक यहां है. उससे पूछिए.